CELEX: C2007/269/10
Language: et
Date: 2007-11-10 00:00:00
Title: Kohtuasi C-76/05: Euroopa Kohtu (suurkoda) 11. septembri 2007 . aasta otsus (Finanzgericht Kölni eelotsusetaotlus — Saksamaa) — Herbert Schwarz, Marga Gootjes-Schwarz versus Finanzamt Bergisch Gladbach (EÜ asutamislepingu artikkel 8a (muudetuna EÜ artikkel 18) — Euroopa Liidu kodakondsus — EÜ asutamislepingu artikkel 59 (muudetuna EÜ artikkel 49) — Teenuste osutamise vabadus — Tulumaksu käsitlevad õigusaktid — Koolituskulud — Õigus maha arvata üksnes siseriiklikele eraõppeasutustele tasutud koolituskulud)

10.11.2007   
            
            
               ET
            
            
               Euroopa Liidu Teataja
            
            
               C 269/5
            
         Euroopa Kohtu (suurkoda) 11. septembri 2007. aasta otsus (Finanzgericht Kölni eelotsusetaotlus — Saksamaa) — Herbert Schwarz, Marga Gootjes-Schwarz versus Finanzamt Bergisch Gladbach
   (Kohtuasi C-76/05) (1)
   
   (EÜ asutamislepingu artikkel 8a (muudetuna EÜ artikkel 18) - Euroopa Liidu kodakondsus - EÜ asutamislepingu artikkel 59 (muudetuna EÜ artikkel 49) - Teenuste osutamise vabadus - Tulumaksu käsitlevad õigusaktid - Koolituskulud - Õigus maha arvata üksnes siseriiklikele eraõppeasutustele tasutud koolituskulud)
   (2007/C 269/10)
   Kohtumenetluse keel: saksa
   Eelotsusetaotluse esitanud kohus
   Finanzgericht Köln
   Põhikohtuasja pooled
   
      Hagejad: Herbert Schwarz, Marga Gootjes-Schwarz
   
      Kostja: Finanzamt Bergisch Gladbach
   Kohtuasja ese
   Eelotsusetaotlus — Finanzgericht Köln — Tulumaksu käsitlevate siseriiklike õigusaktide, mis annavad õiguse maksu vähendamiseks seoses laste koolituskuludega üksnes juhul, kui nad käivad teatud siseriiklikes õppeasutustes, vastavus EÜ artiklitele 18, 39, 43 ja 49 — Teiste liikmesriikide õppeasutustes käivad lapsed
   Resolutiivosa
   
               1.
            
            
               Kui ühe liikmesriigi maksumaksjad panevad oma lapsed teises liikmesriigis asuvasse kooli, mida rahastatakse peamiselt eravahenditest, siis tuleb EÜ artiklit 49 tõlgendada nii, et sellega on vastuolus liikmesriigi õigusnormid, mis näevad ette maksumaksja võimaluse võtta teatavatele oma riigi territooriumil asuvatele erakoolidele tasutud koolituskulud arvesse erikuludena, mis annavad õiguse tulumaksu vähendamisele, kuid üldreeglina välistavad selle võimaluse teises liikmesriigis asuvale erakoolile tasutud koolituskulude puhul.
            
         
               2.
            
            
               Kui liikmesriigi maksumaksjad saadavad oma lapsed õppima teises liikmesriigis asuvasse kooli, mille teenustele ei laiene EÜ artikkel 49, siis on liikmesriigi sellised õigusnormid, mis näevad ette maksumaksja võimaluse võtta teatavatele oma riigi territooriumil asuvatele erakoolidele tasutud koolituskulud arvesse erikuludena, mis annavad õiguse tulumaksu vähendamisele, kuid üldreeglina välistavad selle võimaluse teises liikmesriigis asuvale koolile tasutud koolituskulude puhul, vastuolus EÜ artikliga 18.
            
         
      (1)  ELT C 93, 16.4.2005.